Komisijos reglamentas (EB) Nr. 247/2003
2003 m. vasario 10 d.
dėl darbo organizavimo ir darbo laiko nustatymo 2004 metų ad hoc modulio, numatyto Tarybos reglamente (EB) Nr. 577/98, specifikacijos patvirtinimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. kovo 9 d. Tarybos reglamentą (EB) Nr. 577/98 dėl darbo jėgos atrankinio tyrimo organizavimo Bendrijoje [1] su paskutiniais pakeitimais, padarytais Komisijos reglamentu (EB) Nr. 2104/2002 [2], ir ypač į jo 4 straipsnio 2 dalį,
kadangi:
(1) Komisijos reglamente (EB) Nr. 246/2003 [3] dėl ad hoc modulių 2004-2006 metų programos prie darbo jėgos atrankinio tyrimo numatytas darbo organizavimo ir darbo laiko nustatymo ad hoc modulis.
(2) Pagal Reglamento (EB) Nr. 577/98 4 straipsnio 2 dalį išsamus sąrašas tos informacijos, kuri turi būti surinkta pagal ad hoc modulį, sudaromas ne vėliau kaip likus dvylikai mėnesių iki to modulio nagrinėjamo laikotarpio pradžios.
(3) Tam, kad valstybės narės ir Komisija galėtų tinkamai įvertinti pažangą, padarytą įdarbinimo politikos srityje, ypač verslo srityse ir jose dirbančių asmenų prisitaikymo skatinimo, įskaitant darbo kokybę, joms reikia struktūrinės statistinės informacijos, kurią galima būtų palyginti tarpusavyje [4].
(4) Šiame reglamente numatytos priemonės atitinka Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
Šiuo dokumentu patvirtinamas tos informacijos, kuri turi būti surinkta 2004 metais pagal ad hoc modulį, kaip nurodyta priede, išsamus sąrašas.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. vasario 10 d.